TICON จัดกิจกรรม “ไทคอนมอบรัก”หวังแบ่งปันรอยยิ้ม-ความสุขแก่เยาชน
TICON จัดกิจกรรมไทคอนมอบรักปีที่ 4 เพื่อเป็นการร่วมทำความดีถวายแด่พระบาทสมเด็จ พระปรมินทรมหาภูมิพลอดุลยเดช และแบ่งปันรอยยิ้ม-ความสุขแก่ชุมชนและเยาวชนซึ่งอยู่ในพื้นที่ห่างไกล
19 ม.ค. 2560


กลุ่มบริษัทไทคอน นำโดย นายวีรพันธ์ พูลเกษ (กลาง) กรรมการผู้จัดการ บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON พร้อมด้วยคณะผู้บริหาร และพนักงานจิตอาสาจากบริษัทในเครือ ร่วมกันมอบเครื่องกรองน้ำดื่ม ถังน้ำดิบ อุปกรณ์กีฬา เครื่องคอมพิวเตอร์พร้อมอุปกรณ์ และปรับปรุงทาสีโรงอาหาร ให้กับเด็กนักเรียนและครูที่โรงเรียนบ้านทัพไทย อำเภอตาพระยา จังหวัดสระแก้ว พร้อมกันนี้ คณะผู้บริหารยังได้ร่วมกิจกรรมสันทนาการ และเลี้ยงอาหารกลางวันแก่ครูและนักเรียนอีกด้วย โดยกิจกรรมเพื่อสังคมครั้งนี้เป็นการร่วมทำความดีถวายแด่พระบาทสมเด็จ พระปรมินทรมหาภูมิพลอดุลยเดช ภายใต้โครงการ “ไทคอนมอบรัก” ที่จัดขึ้นติดต่อกันเป็นปีที่ 4 เพื่อแบ่งปันรอยยิ้ม และความสุขแก่ชุมชนและเยาวชนซึ่งอยู่ในพื้นที่ห่างไกลได้มีอุปกรณ์การศึกษา และน้ำดื่มน้ำใช้ที่สะอาดไว้บริโภคอย่างพอเพียงและยั่งยืนต่อไป